laion/Wikipedia-Exotic huggingface dataset:
אין למדין מקודם מתן תורה

אין למדין מקודם מתן תורה הוא כלל במתודולוגיה התלמודית ולפיו אין להביא ראיה או להסיק מסקנה הלכתית או דינית מהמסופר במקרא על שאירע לפני נתינת התורה. מקור הכלל בדברי התלמוד הירושלמי שביאר מדוע אין ללמוד את הדין של שבעת ימי אבלות מיוסף עליו נאמר: "ויעש לאביו (יעקב) אבל שבעת ימים", משום שאין למדין דבר קודם למתן תורה. עיקרון זה מצוי גם בתלמוד הבבלי במסכת יומא שם תמהו על דברי רב ספרא שרצה ללמוד את זמנה ההלכתי של תפילת שחרית ממנהג אברהם, ואמרו: "אנן מאברהם ניקום וניגמור"?!. הראשונים פירשו שאין ללמוד הלכה מאברהם אבינו, היות שחי לפני מתן התורה ולא הצטווה כלל על התפילה, ושמא ”ניתנה תורה ונתחדשה הלכה”. הרמב"ם בפירוש המשנה מתייחס לכלל זה בהקשר של דברי המשנה בחולין, שם נחלקו תנאים בשאלה אם גיד הנשה נאסר גם בבהמה טמאה. רבי יהודה סבור שגיד הנשה נאסר גם בבהמה טמאה ומוכיח את שיטתו מקדמות איסור גיד הנשה שהיה נהוג לפני מתן תורה, זמן שבו בהמה טמאה הייתה מותרת גם היא באכילה, אולם חכמים חלקו על דבריו וטענו שאיסור גיד הנשה ” בסיני נאמר אלא שנכתב במקומו”. את תשובת חכמים מבאר הרמב"ם על פי הכלל האמור: שים לבך לכלל הגדול הזה המובא במשנה זו והוא אמרם מסיני נאסר. והוא שאתה צריך לדעת שכל מה שאנו נזהרים ממנו או עושים אותו היום אין אנו עושים זאת אלא מפני צווי ה' על ידי משה, לא מפני שה' צוה בכך לנביאים שקדמוהו. דוגמה לכך, אין אנו אוכלים אבר מן החי לא מפני שה' אסר על בני נח אבר מן החי, אלא מפני שמשה אסר עלינו אבר מן החי במה שנצטווה בסיני שיישאר אבר מן החי אסור. וכן אין אנו מלים בגלל שאברהם מל את עצמו ואנשי ביתו, אלא מפני שה' צונו על ידי משה להמול כמו שמל אברהם עליו השלום. וכן גיד הנשה אין אנו נמשכים בו אחרי אסור יעקב אבינו אלא צווי משה רבינו, הלא תראה אמרם שש מאות ושלש עשרה מצות נאמרו לו למשה בסיני, וכל אלה מכלל המצות — פירוש המשנה להרמב"ם חולין פרק ז' משנה ו'. תרגם מערבית הרב יוסף קאפח קיימים מספר ספקות ובעיות בתחולת הכלל: זמן נתינת התורה לצורך כלל זה אינו מעמד הר סיני, ולכן הנקודה המדויקת על ציר הזמן שמלפניה לא ניתן ללמוד דין או הלכה שנויה במחלוקת בין הפרשנים. קיימת גם מחלוקת סביב עמדת התלמוד הירושלמי בנושא זה, האם קבלו אמוראי ארץ ישראל את הכלל או דחו אותו. אפשר שהכלל עומד בסתירה לכלל אחר: ”כל מצווה שנאמרה לבני נח ונשנית בסיני, לזה ולזה נאמרה. לבני נח ולא נשנית בסיני, לישראל נאמרה ולא לבני נח” (תלמוד בבלי, מסכת סנהדרין, דף נ"ט, עמוד א') ישנן הלכות רבות שמקורן, לכאורה, קודם מתן תורה. בסתירות אלו עיסוק ענף ומסועף בספרות התלמודית ורבים עסקו בהגדרת הכלל וביישוב שאלות שמתעוררות לאורו. רבי יצחק למפרונטי, פחד יצחק, מהדורת מוסד הרב קוק, ב, עמ' קד רבי צבי הירש חיות, תורת הנביאים (נדפס בתוך כל כתבי מהר"ץ חיות, ירושלים תשי"ח) פרק יא, עמ' סג רבי חיים חזקיהו מדיני, שדי חמד, מערכת א' כלל שכ"א רבי יוסף ענגיל, בית האוצר, כלל צט הערך "אין למדין מקדם מתן תורה", במיקרופדיה תלמודית, באתר ויקישיבה משה פוטולסקי, הכלל „אין למדין מקודם מתן תורה”, דיני ישראל, ו' (תשל"ה), עמ' 195–230, באתר אוצר החכמה תלמוד ירושלמי, מסכת מועד קטן, פרק ג', הלכה ה' תלמוד בבלי, מסכת יומא, דף כ"ח, עמוד א' ראו ריטב"א שם בשם רבינו תם; רבינו חננאל משנה, מסכת חולין, פרק ז', משנה ו'
יסעור קצר-זנב

יסעור קצר-זנב (שם מדעי: Ardenna tenuirostris), הוא מין של עוף ימי בינוני ממשפחת היסעוריים וקרוב משפחתו של יסעור הפיה. בעבר היה שייך לסוג יסעור (Puffinus). אורכו של היסעור 41–43 ס"מ ומשקלו עד 900 גרם. הוא בעל כסות נוצות אפורה כהה עם חזה ולחיים בהירים יותר ומקור אפור ודק. הנחיריים גדולים והיסעור מסוגל לשתות מי ים ואחר כך לפלוט את המלח. כשמו הוא בעל זנב קצר. הרגליים מכוסות בקרומי שחייה והוא מסוגל לצלול איתם מתחת למים. היסעורים מעופפים בלהקות מאוסטרליה וחופי טסמניה הדרומיים ובקיץ הם מצפינים עד האיים האלאוטיים וסביב קמצ'טקה. לקראת הסתיו הם נודדים יותר דרומה מחופי קליפורניה ועד לחופים של צפון אוסטרליה. הם מקננים בקיץ באיי אוסטרליה ובטסמניה. היסעורים צוללים למים כדי לתפוס דגים, סרטנונים וקריל. להקות של יסעורים מעופפות סביב לווייתנים גדולי סנפיר באזור הארקטי ונעזרים בהם כדי להבריח מזון אל פני המים. מדיה וקבצים בנושא יסעור קצר-זנב בוויקישיתוף יסעור קצר-זנב, באתר NCBI (באנגלית) יסעור קצר-זנב, באתר GBIF (באנגלית) יסעור קצר-זנב באתר הרשימה האדומה של IUCN
פרנסואה מובאנג'ה

פרנסואה מובאנג'ה (בצרפתית: François Moubandje; נולד ב-21 ביוני 1990) הוא כדורגלן שווייצרי המשחק בסיון בעמדת המגן השמאלי. מובאנג'ה התחיל את הקריירה שלו בקבוצת הנוער של מרן אליה הגיע בגיל 16 ושנה לאחר מכן הצטרף לקבוצה הבוגרת. בקיץ 2009 חתם בסרבט ז'נבה והצטרף לקבוצת המילואים של המועדון. ב-23 ביולי 2011 ערך את הופעת הבכורה שלו בקבוצה הבוגרת בניצחון 2–3 נגד פ.צ. ציריך. ב-14 באוגוסט 2011 מובאנג'ה קיבל כרטיס אדום בתיקו 0-0 נגד נשטל גזמאקס. ב-26 באוקטובר 2011 מובאנג'ה הבקיע את שער הבכורה שלו בז'נבה בניצחון 1–4 נגד גראסהופרס ציריך. בעונת 2012/2013 מובאנג'ה הפך לשחקן הרכב בקבוצה, אך נפצע במהלך העונה בברכו ונעדר כחצי שנה מהמגרשים. ב-1 בספטמבר 2013 מובאנג'ה חתם בטולוז מליגת העל הצרפתית. את הופעת הבכורה שלו בקבוצה, מובאנג'ה ערך בתיקו 1-1 נגד מרסיי. בעונת 2014/2015 מובאנג'ה הפך לשחקן הרכב בטולוז כאשר שיחק 31 משחקי ליגה. ב-19 בינואר 2016 מובאנג'ה הבקיע את שער הבכורה שלו בטולוז בהפסד 1–2 נגד פריז סן-ז'רמן. בקיץ 2016 מובאנג'ה האריך את חוזהו בקבוצה עד 2019. ב-15 ביולי 2019 מובאנג'ה חתם בדינמו זאגרב מליגת העל הקרואטית. בפתיחת עונת 2020/2021 הושאל לאלניהספור מליגת העל הטורקית. בקיץ 2022 הצטרף לסיון. מובאנג'ה הוא יליד קמרון, אך את רוב ילדותו בילה בשווייץ כך שהוא היה זכאי לייצג את שתי הנבחרות. מובאנג'ה שיחק עבור הנבחרת הצעירה של שווייץ. ב-15 בנובמבר 2014 מובאנג'ה ערך את הופעת הבכורה שלו בנבחרת הבוגרת של שווייץ בניצחון 0–4 נגד ליטא. מובאנג'ה השתתף עם הנבחרת ביורו 2016. מדיה וקבצים בנושא פרנסואה מובאנג'ה בוויקישיתוף פרנסואה מובאנג'ה, באתר Transfermarkt פרנסואה מובאנג'ה, באתר Soccerway פרנסואה מובאנג'ה, באתר WorldFootball.net פרנסואה מובאנג'ה, באתר National Football Teams פרנסואה מובאנג'ה, באתר FootballDatabase.eu
זולטן שטיבר

זולטן שטיבר (בהונגרית: Zoltán Stieber; נולד ב-16 באוקטובר 1988) הוא כדורגלן הונגרי המשחק באויפשט בעמדת הקשר. שטיבר התחיל את הקריירה שלו בקבוצת של שארוואר ממנה עבר לגיור. בגיל 13 שיחק במחלקת הנוער של גולדבל 94, ממנה עבר לאויפשט ובהמשך לאסטון וילה האנגלית. ב-4 בינואר 2007 חתם על חוזה לשנתיים בקבוצה הבוגרת. בסוף מאי 2007 סטיבר השתתף עם וילה בגביע ה-HKFC פיליפס. סטיבר היה מהמצטיינים בגביע ובנוסף זכה עימה בגביע. בזכות הזכייה, סטיבר האריך את חוזהו בשלוש עונות נוספות. ב-22 בנובמבר 2007 הושאל ליאוביל טאון לחודש. יומיים לאחר מכן, שטיבר ערך את הופעת הבכורה שלו בקבוצה בהפסד 2-1 במילוול. הוא הבקיע את שער הבכורה שלו בניצחון 1-2 נגד ברייטון אנד הוב אלביון. עסקת השאלתו הוארכה בחודש נוסף. ב-29 בינואר 2009 חתם לשנתיים וחצי בטוס קובלנץ מהבונדסליגה השנייה. יום לאחר מכן, שטיבר ערך את הופעת הבכורה שלו בתיקו 0-0 נגד רוט-וייס אוברהאוזן. ב-6 בפברואר 2009 הבקיע את שער הבכורה שלו בקבוצה נגד פ.ס.וו. פרנקפורט. ב-26 במאי 2010 חתם באלמניה אאכן לשנתיים. ב-20 באוגוסט 2010 שטיבר ערך את הופעת הבכורה שלו בקבוצה בתיקו 2-2 נגד אוניון ברלין. ב-17 בספטמבר הבקיע את שער הבכורה שלו בקבוצה בהפסד 3-2 לאנרגי קוטבוס. עד לסיום העונה, שטיבר הבקיע 10 שערים ב-34 משחקי ליגה ונכלל בנבחרת העונה של הליגה. ב-22 במרץ 2011 שטיבר חתם במיינץ 05 מהבונדסליגה, אלייה הוא הצטרף בסיום עונת 2010/2011. במיינץ, שטיר התקשה למצוא את מקומו ואף הגיע לקבוצת המילואים של המועדון. ב-21 ביוני 2012 שטיבר חתם לארבע שנים בגרויטר פירט. שטיבר ערך את הופעת הבכורה שלו בקבוצה בהפסד 3-0 לבאיירן מינכן. ב-26 במאי 2014 שטיבר חתם בהמבורג. ב-30 באוגוסט 2014 ערך את הופעת הבכורה שלו בקבוצה בהפסד 3-0 לפאדרבורן 07. ב-4 בפברואר 2015 הבקיע את שער הבכורה שלו בהמבורג בניצחון 0-3 נגד פאדרבורן. במשחק הליגה נגד הנובר 96 3 ימים לאחר מכן, שטיבר רץ 13.9 ק"מ - שיא העונה. בונת 2015/2016 שטיבר זכה לפחות דקות משחק ובינואר עזב את המועדון. ב-18 בינואר 2016 שטיבר הושאל לנירנברג מהבונדסליגה השנייה על מנת לחזור לכושר לקראת יורו 2016, בו השתתפה הונגריה. שטיבר הבקיע שער אחד ב-6 משחקים בהם שותף ובסיום העונה נירנברג עלתה לפלייאוף העלייה לבונדסליגה בו הפסידה לאיינטרכט פרנקפורט. ב-12 באוגוסט 2016 חתם בפ.צ. קייזרסלאוטרן. יומיים לאחר מכן, שטיבר ערך את הופעת הבכורה שלו בקבוצה בתיקו 1-1 נגד וורצבורגר קיקרס. ב-9 באוגוסט 2017 שטיבר את גרמניה אחרי 8 שנים וחתם בדי. סי. יונייטד מה-MLS. ב-5 באוגוסט 2020, שטיבר חתם באויפשט. בצעירותו, שטיבר שיחק בכל הנבחרות הצעירות של הונגריה. ב-2 בספטמבר 2011 שטיבר ערך את הופעת הבכורה שלו בנבחרת הונגריה בניצחון 1-2 נגד שוודיה. ב-5 ביוני 2015 שטיבר הבקיע את שער הבכורה שלו בנבחרת בניצחון 0-4 נגד ליטא. שטיבר נכלל בסגל הנבחרת לקראת יורו 2016. מלך הבישולים של הבונדסליגה השנייה: 2010/2011 (17 בישולים) מדיה וקבצים בנושא זולטן שטיבר בוויקישיתוף זולטן שטיבר, ברשת החברתית אקס (טוויטר) זולטן שטיבר, באתר Transfermarkt זולטן שטיבר, באתר Fussballdaten.de (בגרמנית) זולטן שטיבר, באתר Soccerway זולטן שטיבר, באתר WorldFootball.net זולטן שטיבר, באתר National Football Teams זולטן שטיבר, באתר FootballDatabase.eu
לוקה גאמבין

לוקה גאמבין (באנגלית: Luke Gambin; נולד ב-16 במרץ 1993) הוא כדורגלן מלטזי המשחק בסוטון יונייטד בעמדת הקיצוני. גאמבין התחיל את הקריירה שלו במחלקת הנוער של וימבלדון ממנה עבר לזו של בארנט. בשנת 2011 הושאל להמל המפסטאד טאון בה שיחק ארבע משחקים. ב-28 באפריל 2012 גאמבין ערך את הופעת הבכורה שלו בקבוצה הבוגרת של בארנט ובסיום העונה חתם על החוזה המקצועי הראשון שלו. בנובמבר 2012 הושאל להנדון. ב-9 במרץ 2013 גאמבין הבקיע את שער הבכורה שלו בקריירה בניצחון 1-4 נגד מורקאמבה. בסיום העונה ירדה בארנט לליגה החמישית. בעונת 2013/2014 גאמבין הפך לשחקן מפתח בהרכב הקבוצה ועזר לה לחזור לפוטבול ליג השנייה אחרי עונה אחת בלבד. ב-16 בינואר 2017 גאמבין חתם לשנתיים וחצי בלוטון טאון עם אופציה לעונה נוספת. ב-31 באוגוסט 2018 גאמבין הושאל לקרוולי טאון ובסיום העונה חזר ללוטון. ב-26 ביוני 2019, גאמבין חתם בקולצ'סטר יונייטד. ב-20 בינואר 2021, הושאל לניופורט קאנטרי מהפוטבול ליג השנייה. גאמבין נולד בסוטון שבאנגליה להורים ממוצא מלטזי, דבר המאפשר לו לשחק עבור נבחרת מלטה. ב-27 במאי 2016 גאמבין ערך את הופעת הבכורה שלו בנבחרת בהפסד 6-0 לצ'כיה. לוקה גאמבין, באתר Transfermarkt לוקה גאמבין, באתר Soccerway לוקה גאמבין, באתר National Football Teams לוקה גאמבין, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוקה גאמבין".
יאניק פריק

יאניק פריק (בגרמנית: Yanik Frick; נולד ב-27 במאי 1998) הוא כדורגלן ליכטנשטייני המשחק בציהלול פיאטרה ניאמץ מהליגה הרומנית השלישית. אביו, הוא כדורגלן העבר מריו פריק. פריק התחיל את הקריירה שלו בקבוצת הילדים של סיינה בתקופה בו אביו שיחק בקבוצה הבוגרת. בשנת 2009 אביו עזב לסנט גאלן השווייצרית ופריק עזב ביחד עם אביו לאותו המועדון בו שיחק בקבוצת הילדים שלו. שנתיים לאחר מכן, אביו עזב את סנט גאלן ופריק עזב ביחד איתו אך חזר לליכטנשטיין ושיחק באשן/מאורן. אחרי 3 שנים חזר לסנט גאלן ושנה וחצי לאחר מכן עזב לקבוצת הנוער של ואדוץ. בקיץ 2016 פריק חתם בריינדורף אלטאך והצטרף לקבוצת המילואים של המועדון מהליגה השלישית. ב-24 ביולי 2016 פריק ערך את הופעת הבכורה שלו בקבוצה בהפסד 0–2 לוורגל. 6 ימים לאחר מכן, הבקיע את שער הבכורה שלו בקריירה בניצחון 1–2 נגד אוסטריה זלצבורג. בקיץ 2017 פריק חזר לכדורגל האיטלקי אחרי 8 שנים כאשר חתם בפרוג'ה, העולה החדשה לסרייה ב'. בינואר 2018 חתם בליבורנו מהסרייה ג' ולאחר זמן קצר הושאל לפרו פיאצ'נזה. בינואר 2019 פריק עזב את ליבורנו וחתם בראפרסוויל-ז'ונה מליגת האתגר השווייצרית. ב-6 באוקטובר 2020, פריק חתם באנרגי קוטבוס. בינואר 2022 פריק חתם בציהלול פיאטרה ניאמץ. פריק חבר בשלוש הנבחרות הבכירות של ליכטנשטיין: נבחרת הנוער, הנבחרת הצעירה והנבחרת הבוגרת. ב-6 באוקטובר 2016 פריק ערך את הופעת הבכורה שלו בנבחרת הבוגרת בהפסד 0–2 לאלבניה במסגרת מוקדמות מונדיאל 2018. יאניק פריק, באתר Transfermarkt יאניק פריק, באתר Soccerway יאניק פריק, באתר WorldFootball.net יאניק פריק, באתר National Football Teams יאניק פריק, באתר FootballDatabase.eu
קרנאק

קרנאק (בצרפתית: Carnac;‏ בברטונית: Karnag) היא עיירה וקומונה במחוז מורביאן בחבל ברטאן בצרפת, לחוף מפרץ קיברון, בין ואן לקיברון. לקרנאק שני מרכזים, העיירה קרנאק (Carnac-Ville) וחוף קרנאק (Carnac-Plage). חוף קרנאק הוא אתר תיירות פופולרי לגלישת רוח ולשיט מפרשיות. חצי האי קיברון מונע כניסת גלים ומערבולות לחוף ומאפשר כניסת רוחות. קרנאק מפורסמת בצרפת ובעולם בגלל ריכוז של יותר מ-3000 מגליתים הפזורים בשטחה בצורה של שורות מנהירים, דולמנים וטומולי. חוקרים מתארכים את האבנים האלו לתקופה הנאוליתית, בערך 5,300 שנה לפני זמננו. עד היום לא ברור מה משמעות האבנים. התאוריות נעות בין אתר אסטרונומי, סימון גבולות או אתר פולחני. בקרנאק עצמה נמצאים המגליתים בכמה אתרים עיקריים. באַלִינימאן דֶה קֶרמַריוֹ (Alignements du Kermario) יש 1,029 מנהירים, המסודרים בעשר שורות ("אלינימאן" בצרפתית). אתר המגליתים החשוב ביותר בקרנאק הוא אלינימאן די מֶנֶק (Alignements du Menec), שם סדורים כ-1,100 מנהירים ב-11 שורות. במקום נמצאים מוזיאון ומרכז מבקרים. רחובות בקרנאק רחוב בקרנאק מנהיר בקרנאק אוטובוס תיירים בקרנאק מדיה וקבצים בנושא קרנאק בוויקישיתוף אתר האינטרנט הרשמי של קרנאק (בצרפתית) איילת נעמן, המסתורין של האבנים הגדולות, באתר ynet, 13 באפריל 2009 קרנאק, באתר אנציקלופדיה בריטניקה (באנגלית) קרנאק, באתר אנציקלופדיית ההיסטוריה העולמית (באנגלית) מסע אחר, באתר דרום בריטאני – אבני היסוד
הפיגוע בתחנת הרכבת כפר סבא - נורדאו

הפיגוע בתחנת הרכבת כפר סבא - נורדאו הוא פיגוע שבוצע על ידי מחבל מתאבד ב-24 באפריל 2003 בתחנת הרכבת כפר סבא – נורדאו. בפיגוע נהרג המאבטח בתחנה ונפצעו 16 בני אדם. הפיגוע אירע בשעה 7:20. מחבל מתאבד נושא חגורת נפץ הגיע לתחנת הרכבת כפר סבא - נורדאו שנפתחה 11 ימים קודם לכן, ונמצאת בשטח השיפוט של הוד השרון. בפתח התחנה ניצבו שני מאבטחים. המאבטחים חשדו במחבל שלבש מעיל בעוד מזג האוויר באותו יום היה שרבי, וביקשו ממנו שיציג תעודת זהות ושייבדק במכשיר המגנומטר. המחבל שחשש כי לא יצליח להיכנס לתוך התחנה פוצץ עצמו בכניסה. מן הפיצוץ נהרג אלכסנדר קוסטיוק, עולה חדש מאוקראינה וחברו נפצע קשה. כמו כן נפצעו 15 בני אדם נוספים. מן הפיצוץ ניזוק גם אולם הכניסה של התחנה. המחבל שביצע את הפיגוע היה אחמד חאלד חטיב שהשתייך לגדודי חללי אל-אקצא של הפתח, ממחנה הפליטים בלאטה שליד שכם שהתגורר בתקופה האחרונה בקלקיליה. לאחר הפיגוע קיבלו גדודי חללי אל אקצא והחזית העממית לשחרור פלסטין אחריות על הפיגוע. מאוחר יותר הכחיש אגף אחר בגדודי חללי אל אקצא כי הוא אחראי לפיגוע, מתוך מחלוקת שהייתה בארגון האם לבצע פיגועים מעבר לקו הירוק. כחודש לאחר הפיגוע החליטה הנהלת רכבת ישראל להוסיף לשם התחנה את שמו של אלכסנדר קוסטיוק המאבטח שנהרג. אלכסנדר קוסטיוק, באתר לזכר האזרחים חללי פעולות האיבה רענן בן צור ואבי כהן, מחבל מהפתח התפוצץ בכפר סבא; מאבטח נהרג, באתר ynet, 24 באפריל 2003 גלובס, ‏מאבטח חסם בגופו פיגוע התאבדות בתחנת הרכבת בכפר-סבא - ונהרג, באתר גלובס, 24 באפריל 2003 עמוס הראל, רוני זינגר וחיים שדמי, הרוג ו-13 פצועים בפיגוע התאבדות בתחנת רכבת בכפר סבא, באתר TheMarker‏, 24 באפריל 2003 תחנת הרכבת בכפר סבא תיקרא על שם המאבטח שנהרג בפיגוע במקום, באתר וואלה, 25 במאי 2003
זאב מוזס

הרב זאב מוזס (לעיתים: מאזיש; י"ג באייר ה'תרכ"ב, 13 במאי 1862 - ב' בשבט ה'תש"ט, 1 בפברואר 1949) היה ראש אב בית דין קאליש ורב העיר בפועל לאחר פטירת הרב יחזקאל ליבשיץ. אבי משפחת מוזס. נולד בביאלא פודולסק הסמוכה לבריסק לרב יודל מוזס וללאה'צה בת יהודה ליב הלוי היינסדורף, בנם של רחל ונפתלי הלוי היינסדורף. סבו ר' אלכסנדר זיסקינד מוזס היה נדבן לצדקה ותרם גם למרד הפולני בשנת 1863. למד בחדרים מסורתיים ואצל רבה של ביאלה, הרב זאב נחום בורנשטיין. בגיל צעיר נסמך לרבנות בידי רבי חיים הלוי סולובייצ'יק מבריסק. הוא נישא (1879) לרבקה בתם של הגביר, חסיד קוצק ובעל אחוזה, ראובן ישראל הלוי פרנקל שהתפרסם בספרייתו הגדולה, ושל גולדה בת יהודה ליב קושמיראק, שהיה אף הוא עשיר מופלג. הרב מוזס עצמו נעשה חסיד גור. במשך שנים התפרנס מבית חמיו, הוא הקים ישיבה פרטית לבחורים וכתב חידושי תורה רבים בסגנון לימודו של רבי עקיבא איגר, רוב ככל כתביו נשרפו מאוחר יותר בעת הכיבוש הגרמני של קאליש במלחמת העולם הראשונה. בשלב מסוים החל לעסוק במסחר ועבר לגור ברוסושיץ (Russocice) ואחר כך בטורק. אשתו הראשונה נפטרה בכ"ח באדר ב' ה'תרנ"ז, והוא נישא בשנית כעבור שנה לאחייניתה חנה מרים בת יוסף מנדל הרמן. כעבור שנים אחדות עבר לקאליש ובה המשיך להתפרנס ממסחרו. במקביל המשיך כל העת בלימודיו ובשנת 1906 (ה'תרס"ו) התמנה כראש בית הדין של קאליש, משרה שבה החזיק 29 שנים. לאחר פטירת רב העיר הרב יחזקאל ליבשיץ התעוררו חילוקי דעות בעיר סביב מינוי בנו של הרב ליבשיץ כממלא מקומו, כיסא הרבנות נותר פנוי במשך כמה שנים והרב מוזס מילא את התפקיד בפועל. עם עלותו לארץ ישראל בשנת ה'תרצ"ה, 1935, התמנה תחתיו הרב מנחם מנדל אלתר מפביאניצה כרבה של קאליש. הרב מוזס השתקע עם משפחתו בתל אביב, הוא לא רצה לעסוק עוד ברבנות רשמית, אך סביבו התכנס חוג של למדנים שהיה מתאסף לעיתים בביתו. הוא נפטר בתל אביב בב' בשבט ה'תש"ט, 1 בפברואר 1949. בנו היה יהודה מוזס, מו"ל ידיעות אחרונות. דוד תדהר (עורך), "זאב מוזס", באנציקלופדיה לחלוצי הישוב ובוניו, כרך ג (1949), עמ' 1129 הרה"ג ר' זאב מוזס זצ"ל, שערים, 8 בפברואר 1949
פורמולה 1 עונת 1955

עונת 1955 היא העונה השישית בה התקיימה אליפות הפורמולה 1 שאורגנה על ידי הפדרציה הבינלאומית לרכב (FIA). מספר המרוצים בעונה צומצם לשבעה - מרוץ בארגנטינה, מרוץ האינדינפוליס 500, שהתקיים בארצות הברית וחמישה מרוצי פורמולה ברחבי אירופה. קבוצת מרצדס הייתה דומיננטית בעונה ונהגיה ניצחו חמישה מתוך שבעת המרוצים. חואן מנואל פנג'יו, ניצח ארבעה מרוצים וזכה בתואר האליפות בפעם השנייה ברציפות. למרות ההצלחה בסיום העונה הודיעה הקבוצה על פרישתה מהתחרות. קבוצת מרצדס הייתה דומיננטית במהלך העונה וניצחה חמישה מתוך שבעת המרוצים. פרארי הצליחה לנצח בגרנד פרי מונקו לאחר ששלושת רכבי מרצדס נאלצו לפרוש במהלך המרוץ. אלברטו אסקרי, נהגה של קבוצת לנצ'יה, התרסק עם רכבו לתוך הנמל, אך יצא מהתאונה ללא פגיעה. ארבעה ימים לאחר מכן נהרג אסקרי בתאונה שאירעה בעת שערך נסיעת מבחן על המסלול במונזה. אסון הלה מאן בו נהרג נהג המרוצים פייר לאבק יחד עם 83 צופים הוביל לביטול המרוצים המתוכננים בצרפת, גרמניה, ספרד ושווייץ. האירוע הקשה הוביל לפרישתה של מרצדס מהתחרות, פרישה שנמשכה עד לעונת 2010. מלבד מותו של אסקרי במהלך העונה נהרג גם מריו אלבורטי שנפגע בתאונה במהלך מרוץ בצרפת, מרוץ שלא נכלל בסבב האליפות. מרוץ האינדיאנפוליס 500 גבה שני קורבנות נוספים - מני איולו, שנהרג במהלך אימון לקראת המרוץ וביל ווקוביץ', שנהרג במהלך המרוץ עצמו. הנקודות בכל מרוץ הוענקו לנהגים שסיימו באחד מחמשת המקומות הראשונים. הניקוד ניתן בהתאם למופיע בטבלה. בנוסף, ניתנה נקודת בונוס לנהג שקבע את זמן ההקפה המהירה בכל מרוץ. אם יותר מנהג אחד קבע את זמן ההקפה המהירה ביותר, חולקה הנקודה באופן שווה בין כל הנהגים שקבעו את ההישג. נהגים שחלקו רכב במהלך מרוץ, קיבלו מחצית מהנקודות, כל אחד. בחישוב נקודות האליפות הובאו בחשבון חמש התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה. הטבלה כוללת רק נהגים שצברו נקודות במהלך העונה מדיה וקבצים בנושא פורמולה 1 עונת 1955 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine. Grand Prix Results: Monaco GP, 1955
קומיקס וירקות

קומיקס וירקות היא חנות קומיקס ישראלית בעלת שני סניפים. בשנת 2011 זכתה החנות בפרס אייזנר בקטוגריית חנות הקומיקס הקמעונאית הטובה ביותר כשפרס זה נחשב לחשוב מבין פרסים המחולקים בתחום הקומיקס. בחנות מתקיימות לעיתים החתמות של קומיקסאים ואחת לשנה בשישי הראשון של חודש מאי מתרחש יום קומיקס חינם. החנות הוקמה בשנת 2001 על ידי יובל שרון ודני אמיתי והייתה חנות אינטרנטית, אשר הפעילה דוכנים ארעיים למכירת קומיקס. לאחר שלוש שנים נפתח סניף פיזי ברחוב המלך ג'ורג' 30 (בורוכוב 2) בתל אביב-יפו, ביוני 2006 עבר למשכנו הנוכחי ברחוב המלך ג'ורג' 40. ביוני 2009 נפתח סניף נוסף ברעננה. ביולי 2011 הוכרז בכנס "קומיק-קון" בסן דייגו כי החנות זכתה בפרס אייזנר בקטגוריית חנות הקומיקס הקמעונאית הטובה ביותר, והיא הייתה לחנות השלישית מחוץ ליבשת אמריקה הצפונית שזוכה בפרס זה, והראשונה מאסיה. אתר האינטרנט הרשמי של קומיקס וירקות צ'ייס מגנט, Local Comics Store Spotlight: Comics N' Vegetables (CNV), באתר comicbook.com, ‏1 בפברואר 2017 (באנגלית). שרי שביט, גאווה ישראלית: פרס בינ"ל לחנות "קומיקס וירקות", באתר ynet, 24 ביולי 2011. ענת טוריסקי, "גיבור־על זה לא רק כוחות", באתר כלכליסט, 27 ביולי 2011. קומיקס: חנות ישראלית זכתה באוסקר של עולם הקומיקס, באתר וואלה, 24 ביולי 2011. עדיה פיטרמן, סופר-קומיקס, באתר TheMarker‏, 25 ביוני 2010. אילן יצחייק, עלו ברשת: הגברים מתארגנים, באתר ynet, 28 בנובמבר 2004. לירן דנש, עסק קטן ומדליק: קומיקס וירקות, באתר nrg, 17 באפריל 2007. הילה טוב, משמאל לימין ברחוב קינג ג'ורג', באתר ynet, 4 באוגוסט 2005. ג'יי דיטצ'ר, Comic Shop Inovators Comics N’ Vegetables Bring Geek Culture to Israel, באתר unleash the fanboy, ‏27 באוגוסט 2014 (באנגלית). Retailer Award Past Recipients, באתר קומיק-קון, סן דייגו (באנגלית). שרה קרנבק, Israelis win comics award, באתר משרד החוץ, ‏20 בדצמבר 2011 (באנגלית). ערך זה הוא קצרמר בנושא תל אביב-יפו. אתם מוזמנים לתרום לוויקיפדיה ולהרחיב אותו.
התזמורת הסימפונית של מדיסון

התזמורת הסימפונית של מדיסון (באנגלית: Madison Symphony Orchestra) שוכנת דרך קבע במדיסון, ויסקונסין, ארצות הברית. מנצחה הוא ג'ון דה מיין, המכהן בתפקיד זה מאז שנת 1993. התזמורת נוסדה ב-1925 כהרכב קהילתי קטן והתפתחה לתזמורת בגודל מלא. תזמורת מדיסון מופיעה באוברטור הול במדיסון, אחד משני תיאטראות במרכז אוברטור לאמנויות במדיסון, מתנה שהעניקו למדיסון פטרוניה מזה שנים של התזמורת, ג'רום פראוטצ'י ורעייתו. מתנת הזוג פראוטצ'י בולטת בייחודה כאחת הגדולות ביותר שניתנו אי-פעם לאמנויות הבמה מתורם יחיד בהיסטוריה האמריקאית, יותר, למעשה, מכלל התקציב של "המענק הלאומי לאמנויות". תרומתם נתנה השראה לגל של מתנות לאמנויות הבמה ברחבי ארצות הברית. אוברטור הול מתואר כ"אחד האולמות המעולים ביותר מבחינה אקוסטית בארצות הברית" בפי אמנים אורחים, מנצחים ומופעי אורח כאחד; בין שאר מאפייניו הראויים לציון נהנה האולם מעוגב קונצרטים מפואר, שנבנה במיוחד בשביל מרכז אורבטור בידי בונה העוגבים יוהנס קלייס מבון, גרמניה. העוגב של קלייס, שמשקלו 20 טון, הוא החפץ הנייד הגדול ביותר מכל אולם תיאטרון אחר באמריקה, העוגב מורכב באופן שאפשר להזיזו לשם אחסונו ושינועו על מסילות רכבת. העוגב מעניק לתזמורת צליל מרהיב בעוצמתו ביצירות כגון "כה אמר זרתוסטרא" של ריכרד שטראוס או "סוויטת כוכבי הלכת" של גוסטב הולסט. אתר האינטרנט הרשמי של התזמורת הסימפונית של מדיסון ה-60 של מגזין סלייט ל-1999: ‏ 60 המתנות הגדולות שהעניקו נדבנים אמריקאים בשנת 1999 16 בפברואר 2000 נדבן תושב ויסקונסין תורם 25 מיליון דולר למרכז אמנויות במדיסון 2 באוגוסט 2004
פאולו דה לה האסה

פאולו חיאנקרלו דה לה האסה אורקיסה (בספרדית: Paolo Giancarlo de la Haza Urquiza; נולד ב-30 בנובמבר 1983), הידוע כפאולו דה לה האסה, הוא כדורגלן פרואני המשחק בעמדת הקשר ההתקפי בסיינסיאנו. פאולו דה לה האסה החל את הקריירה המקצועית בספורט בויס, מעיר הולדתו לימה שבפרו. בשנת 2005 חתם לשנתיים בסיינסיאנו עמה זכה באליפות פרו. בשנת 2007 חתם לארבע שנים במועדון הפאר האוקראיני, צ'רנומורץ אודסה, אך לא הירבה לשחק ואחרי 28 הופעות בשנתיים בהן כבש צמד שערים, חזר פאולו לעיר הולדתו בה חתם במועדון הגדול, אליאנסה לימה. בשנת 2009 הושאל לעונה אחת למועדון הפאר הישראלי, בית"ר ירושלים, עמו ניסה לזכות באליפות, לצד הפרואני ג'וניור ויסה, אך באמצע העונה נפצע ובית"ר סיימה במקום החמישי. לאחר עונה לא רעה בלימה, דה לה האסה היה שחקן חופשי עד מרץ 2011 בו חתם בקבוצה הסינית, ג'יאנגסו סונינג ורשם 21 הופעות ליגה. בין השנים 2012–2014 שיחק פאולו בססאר ואייחו הפרואנית בה אף שימש כקפטן. בשנת 2014 חזר הקשר ההתקפי לעיר הולדתו, אך הפעם לקבוצה ספורטינג קריסטל. בקיץ 2016 חתם לעונה אחת בחואן אאוריץ' בה הירבה לשחק וכבש שער ב-34 הופעות. ביולי 2017 חזר לקדנציה שנייה באליאנסה לימה. עונה לאחר מכן הגיע לסיינסיאנו שם שיחק 25 משחקים והבקיע שער. מ-2019 משחק דה לא האסה בספורט בויס. פאולו דה לה האסה, רשם 24 הופעות בשבע שנותיו בנבחרת פרו אך לא כבש שערים במדיה. פאולו השתתף אף בקופה אמריקה של שנת 2007. סיינסיאנו רקופה סודאמריקאנה: 2004 בית"ר ירושלים גביע הטוטו: 2009/2010 ספורטינג קריסטל אליפות פרו: 2014 אליאנסה לימה אליפות פרו: 2017 פאולו דה לה האסה, באתר ההתאחדות לכדורגל בישראל פאולו דה לה האסה, באתר Transfermarkt פאולו דה לה האסה, באתר Soccerway פאולו דה לה האסה, באתר National Football Teams פאולו דה לה האסה, באתר FootballDatabase.eu